A BIZOTTSÁG HATÁROZATA
(2006. december 14.)
egyes németországi és egyesült királyságbeli kifizető ügynökségek számláinak az Európai Mezőgazdasági Orientációs és Garanciaalap (EMOGA) Garanciarészlege által finanszírozott kiadások tekintetében a 2003-as pénzügyi évre vonatkozóan történő elszámolásáról
(az értesítés a C(2006) 6506. számú dokumentummal történt)
(Csak az angol és a német nyelvű szöveg hiteles)
(2006/936/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a közös agrárpolitika finanszírozásáról szóló, 1999. május 17-i 1258/1999/EK tanácsi rendeletre (1) és különösen annak 7. cikke (3) bekezdésére,
az Alap bizottságával folytatott konzultációt követően,
mivel:
(1)
A 2004/451/EK (2) és a 2005/738/EK (3) bizottsági határozattal a 2003-as pénzügyi évre vonatkozóan a német „Bayern-Umwelt” és a brit „DARD” és „NAW” kifizető ügynökségek kivételével elszámolásra került valamennyi kifizető ügynökség számlája.
(2)
A Németország és az Egyesült Királyság által továbbított új információk, valamint a további vizsgálatok alapján a Bizottság már határozatot tud hozni a német „Bayern-Umwelt” és a brit „DARD” és „NAW” kifizető ügynökségek által benyújtott számlák teljességéről, pontosságáról és a valóságnak való megfeleléséről.
(3)
Az érintett német és brit kifizető ügynökségek számláinak elszámolása során a Bizottságnak figyelembe kell vennie a 2004/451/EK és a 2005/738/EK határozat alapján Németországtól és az Egyesült Királyságtól már visszatartott összegeket
(4)
Az 1258/1999/EK rendelet 7. cikke (3) bekezdésének második albekezdésével összhangban e határozat nem sérti a Bizottság által elfogadott, a közösségi szabályoknak nem megfelelő kiadásokat a közösségi finanszírozásból kizáró későbbi határozatokat,
ELFOGADTA EZT A HATÁROZATOT:
1. cikk
A német „Bayern-Umwelt” és a brit „DARD” és „NAW” kifizető ügynökségek számlái elszámolásra kerülnek az Európai Mezőgazdasági Orientációs és Garanciaalap (EMOGA) Garanciarészlege által a 2003. pénzügyi évben finanszírozott kiadások tekintetében.
Az e határozat szerint a tagállamoktól behajtandó vagy azoknak kifizetendő összegeket a melléklet tartalmazza.
2. cikk
E határozatnak a Németországi Szövetségi Köztársaság valamint Nagy-Britannia és Észak-Írország Egyesült Királysága a címzettje.
Kelt Brüsszelben, 2006. december 14-én.